cyanic-selkie/wikianc huggingface dataset:
ইউএসবি ফ্ল্যাশ ড্রাইভ
প্রথম বাণিজ্যিক পণ্য
ফিশন ইলেক্ট্রনিক্স কর্পোরেশন সর্বপ্রথম বিচ্ছিন্নকরণযোগ্য ইউ এস বি ফ্লাশ ড্রাইভ তৈরী করে এবং "পেন ড্রাইভ" নাম প্রচলন করে। আধুনিক ফ্লাশ ড্রাইভে ইউ এস বি ২.০ সংযোগ থাকে। ইউ এস বি ২.০ সংযোগের সর্বোচ্চ ডাটা স্থানান্তর গতি ৬০ মেগা বাইট/সেকেন্ড। কিন্ত নান্ড ফ্লাশের কিছু সীমাবদ্ধতার কারণে ফ্লাশ ড্রাইভগুলো এত গতিময় নয়। তবে অধিকাংশ ফ্লাশ ড্রাইভের ডাটা পড়ার গতি ২০ মেগা বাইট/সেকেন্ড, এবং ডাটা লিখার গতি ১০ মেগা বাইট/সেকেন্ড।
নকশা এবং গঠন
ডিভাইসের এক প্রান্ত একটি পুরুষ টাইপ-এ ইউ এস বি সংযোজক দিয়ে লাগানো থাকে। প্লাস্টিক কেসের ভিতরে একটি ছোট সার্কিট বোর্ড বা বর্তনী মঞ্চ থাকে। বর্তনী মঞ্চে বৈদ্যুতিক যন্ত্রাদি এবং অল্প কিছু তল আরোহিত সমাকলিত বর্তনী (ইন্ট্রিগেটেড সার্কিট) বা আইসি থাকে। সাধারণত এর একটি আইসিতে ইউ এস বি পোর্ট ব্যবহারের ইন্টারফেস বা মাধ্যম থাকে অন্য একটি আইসি মঞ্চস্থিত স্মৃতি চালনা করে এবং অপর আইসিটি হল ফ্লাশ স্মৃতি বা মেমরি।
অতিরিক্ত অংশ
একটি ফ্লাশ ড্রাইভে আরও থাকতে পারে:
ইউএসবি ২.০
২০০০ সালের এপ্রিলে এই প্রযুক্তি মুক্তি পায়।
ইউএসবি ৩.০
২০০৮ সালের নভেম্বরে এই প্রযুক্তি মুক্তি পায়। এর ফলে তথ্য আদান প্রদানের সময় কমেছে, বিদ্যুৎ খরচ কমেছে।
আরিফিল মসজিদ
ইতিহাস
মসজিদটি নির্মিত হয় ১৬৬২ সালে। স্থানীয় জনশ্রুতি অনুসারে দরবেশ শাহ আরিফ এই মসজিদটি নির্মাণ করেন এবং তার নামানুসারে এই মসজিদের নামকরণ করা হয়।
অবকাঠামো
মসজিদটির আয়তন ৮০x৩০ ফুট এবং দেয়ালের পুরুত্ব প্রায় সাড়ে পাঁচ ফুট । মসজিদটির মোট প্রবেশপথ ৫ টি, যার তিনটি হল পূর্বদিকে এবং বাকিদুটি যথাক্রমে উত্তর ও পূর্বদিকে। মসজিদের চার কোনায় চারটি বুরুজ রয়েছে। এটিতে মোট তিনটি গম্বুজ রয়েছে। গম্বুজগুলোর নিচে মসজিদের অভভন্তরভাগে তিনটি বে রয়েছে যা ভিতরের অংশকে তিন ভাগে ভাগ করেছে। গম্বুজগুলোতে পদ্মফুল অঙ্কিত রয়েছে। মসজিদের দেয়ালের বাইরের দিকটি চারকোণা খোপ দিয়ে সজ্জিত। এটি সংরক্ষণের জন্য টাইলস ও চুনকাম করা হয়েছে। তবে পূর্বের কাঠামো এখনও টিকে আছে। মসজিদের পাশে একটি মাজার রয়েছে।
আরিফাইল মসজিদের উত্তর পাশে রয়েছে একটি পুকুর এবং মসজিদের পশ্চিম পাশে রয়েছে আড়িফাইল মাজার যা জোড়াকবর নামে পরিচিত এবং এলাকার এক তৃতীয়াংশ জায়গা জুড়ে অবস্থিত। মসজিদের পাশে পুকুরটি সাগরদিঘী নামে পরিচিত।
অদিতি চেঙ্গাপ্পা
অদিতি চেঙ্গাপ্পা, একজন ভারতীয় চলচ্চিত্র অভিনেত্রী, তিনি তেলুগু, তামিল, হিন্দি এবং হলিউড চলচ্চিত্রে অভিনয় করেছেন। তিনি একজন গায়ক, পিয়ানোবাদক, পাশাপাশি তিনি একজন অভিজ্ঞ যোগ প্রশিক্ষক।
জীবনের প্রথমার্ধ
অদিতি বসন্ত ভ্যালি স্কুলে এবং পরে দিল্লির লেডি শ্রী রাম কলেজে পড়াশোনা করেছেন। তিনি হিন্দুস্তানী শাস্ত্রীয় এবং পাশ্চাত্য উভয় সংগীতে প্রশিক্ষণ পেয়েছেন। তিনি স্কুল ও কলেজ উভয়েরই প্রতিনিধিত্বকারী একজন দক্ষ পিয়ানোবাদক। তিনি জানিয়েছেন যে "আমি অভিনয়ের প্রতি আগ্রহী না হওয়া পর্যন্ত সংগীত আমার একমাত্র আবেগ ছিল। সংগীত আমার প্রথম প্রেম "। তিনি যোগের একটি বড়ো অনুরাগী এবং গেম খেলতে ভালোবাসেন। তিনি যখন কলেজে ছিলেন, তখন তিনি তাঁর মা ঊষা চেঙ্গাপ্পার সাথে এনডিটিভি গুড টাইমসে "বডিলিসিয়াস" নামে একটি স্বাস্থ্য বিষয়ক অনুষ্ঠানের আয়োজন করেছিলেন।
পেশা
তিনি ভারত ঠাকুর পরিচালিত তেলুগু চলচ্চিত্র তাকিতা তাকিতায় অভিনয়ের করে প্রথম চলচ্চিত্র জগতে পা রাখেন। এই ছবিতে দেখানো হয়েছে শেষ বর্ষের চূড়ান্ত পরীক্ষা সমাপ্ত করা একদল তরুনের মধ্যে সম্পর্কের টানাপোড়েন। তামিল চলচ্চিত্রে তাঁর অভিষেক হয় কনজাম কফি কনজাম কাধাল ছবিতে অভিনয়ের মাধ্যমে তবে ছবিটি কখনও নাট্য মুক্তি পায়নি। তিনি এক্স নামে একটি ছবি সম্পন্ন করেছেন, যা ১১ জন চলচ্চিত্র নির্মাতা দ্বারা পরিচালিত। ছবিটি প্রযোজনা করেছেন মনীশ মুন্ড্রা, সুধীশ কামথ, শিলাদিত্য বোরা। তিনি গুনেশেখরের তেলুগু থ্রিডি পিরিয়ড-নাটক রুদ্রমাদেবী -র শুটিং করছেন, যেখানে তিনি রুদ্রমা দেবীর বোন গণপম্বা চরিত্রে অভিনয় করেছেন। তিনি দুটি নতুন তামিল প্রকল্পে চুক্তিবদ্ধ হয়েছেন, তার একটি রা, যেটি একটি বিজ্ঞান কল্পকাহিনী নির্ভর ছবি এবং মুন মুনু ভার্থাই, একটি রোমান্টিক কৌতুকপূর্ণ ছবি।
রেজাউল হক সরকার
রেজাউল হক সরকার রানা বাংলাদেশের রংপুর জেলার রাজনীতিবিদ ও আইনজীবী যিনি তৎকালীন রংপুর-৯ আসনের সংসদ সদস্য ছিলেন।
প্রাথমিক জীবন
রেজাউল হক সরকার রংপুর জেলার কেরানী পাড়ায় জন্মগ্রহণ করেন।
রাজনৈতিক জীবন
রেজাউল হক সরকার আইনজীবী ছিলেন। তিনি ১৯৭৯ সালের দ্বিতীয় জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে তৎকালীন রংপুর-৯ (বর্তমান রংপুর-৩) আসন থেকে সংসদ সদস্য নির্বাচিত হন।
তিনি ১৯৮৩ থেকে ১৯৯৬ পর্যন্ত বিএনপির কেন্দ্রীয় কমিটির রাজশাহী বিভাগীয় সাংগঠনিক সম্পাদক হিসাবে দায়িত্ব পালন করেন। ছিলেন রংপুর জেলা আইনজীবী সমিতির সভাপতি। ১৯৬০ থেকে ১৯৬৩ মেয়াদে তিনি ঢাকা বিশ্ববিদ্যালয়ের রাষ্ট্রবিজ্ঞান বিভাগের ছাত্র সংসদের নির্বাচিত সম্পাদক ছিলেন। ১৯৭৩ সালে তিনি রংপুর পৌরসভার ভাইস চেয়ারম্যান নির্বাচিত হন।
১৯৯১ সালের পঞ্চম জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে তিনি রংপুর-৩ আসন থেকে পরাজিত হয়েছিলেন।
তিনি মৃত্যুবরণ করেছেন।
তেজপুর মহাবিদ্যালয়
তেজপুর মহাবিদ্যালয় আসামের তেজপুর শহরে, ব্রহ্মপুত্র নদীর দক্ষিণ পারে তেজপুর কেন্দ্রীয় কারাগারের পশ্চিম দিকে এবং অগ্নিগড় পাহাড়ের নিচেই কাছে অবস্থিত একটি উচ্চমাধ্যমিক শিক্ষাপ্রতিষ্ঠান।
ইতিহাস
মহাবিদ্যালয়টি ১৯৬৫ খ্রিস্টাব্দে স্থাপিত হয়েছিল। দুলাল চন্দ্র ভট্টাচার্য এই মহাবিদ্যালয়টি প্রতিষ্ঠার প্রচেষ্টার মূল কাণ্ডারী ছিলেন। এর প্রতিষ্ঠাতা অধ্যক্ষ ছিলেন কুমার পদ্ম প্রসাদ। ১৯৬৭ সালে চন্দ্র মোহন মেধি দেবকে সর্বপ্রথম স্থায়ী অধ্যক্ষ হিসাবে নিযুক্তি দেয়া হয়।
পথ নির্দেশনা
তেজপুর শহর আসামের রাজধানী গুয়াহাটি থেকে বাসে প্রায় চার ঘণ্টা এবং বায়ুপথে প্রায় 3৫ মিনিটের দূরত্বে অবস্থিত। এর নিকটতম অসামরিক বিমানকোঠা শালনি অল্প দূরত্বে। তেজপুরে আসামের যেকোনো স্থান থেকে বাস এবং অন্যান্য বাহনের সচল যোগাযোগ ব্যবস্থাও আছে। স্থানীয়ভাবে এখানে অটোরিক্সা এবং রিক্সার সহায়তায় কম খরচে ভ্রমণ করা যায়।
বিভাগসমূহ
মহাবিদ্যালয়টিতে বর্তমানে নিম্নোলিখিত বিভাগসমূহ আছে-
পাঠ্যক্রম
তেজপুর মহাবিদ্যালয়ে উচ্চ মাধ্যমিক ও স্নাতক পাঠ্যক্রমের ব্যবস্থা আছে। নিচের তালিকায় বর্তমানে উপলব্ধ পাঠক্রমের উল্লেখ করা হল-
স্নাতক পাঠ্যক্রম
কলা শাখা
বাণিজ্য শাখা
ডেভিড নিউম্যান (সুরকার)
ডেভিড লুইস নিউম্যান (জিন্ম ১১ মার্চ ১৯৫৪) একজন মার্কিন সুরকার ও সঙ্গীত নির্দেশক। তিনি ত্রিশ বছরের অধিক সময় ধরে প্রায় ১০০ চলচ্চিত্রের সুরারোপ করেছেন। তিনি আনাস্তাসিয়া (১৯৯৭) চলচ্চিত্রের জন্য শ্রেষ্ঠ মৌলিক সুর বিভাগে একাডেমি পুরস্কারের মনোনয়ন লাভ করেন। তিনি সর্বাধিক একাডেমি পুরস্কারে মনোনীত নিউম্যান পরিবারের একজন, যারা সঙ্গীতের বিভিন্ন বিভাগে ৯২টি মনোনয়ন লাভ করেছেন। তার পিতা অ্যালফ্রেড নিউম্যান, চাচা এমিল নিউম্যান ও লাইওনেল নিউম্যান, এবং তার ছোট ভাই টমাস নিউম্যান ও বোন মারিয়া নিউম্যান এবং চাচাতো ভাই র‍্যান্ডি নিউম্যান।
প্রারম্ভিক জীবন
নিউম্যান একজন দক্ষ বেহালাবাদক ও সফল কনসার্ট সঙ্গীত নির্দেশক। তিনি সাউদার্ন ক্যালিফোর্নিয়া বিশ্ববিদ্যালয়ে অধ্যয়ন করেছেন। ১৯৭০-এর দশকের শেষভাগ থেকে ১৯৮০-এর প্রারম্ভিক সময়ে তিনি জন উইলিয়ামসের সুরের জন্য বেহালা বাজাতেন এবং চলচ্চিত্রের সঙ্গীতের সুর সম্পর্কে তার কাছ থেকে শিক্ষা লাভ করেন।
কর্মজীবন
নিউম্যানের চলচ্চিত্রে প্রথম কাজ ছিল টিম বার্টনের স্বল্পদৈর্ঘ্য চলচ্চিত্র ফ্র্যাঙ্কেনউইনি (১৯৮৪)। ১৯৮৭ সালে তিনি ড্যানি ডিভিটো'র থ্রো মম্মা ফ্রম দ্য ট্রেইন-এর সুরারোপ করেন। এটি ডিভিটোর সাথে তার সফল কাজ ছিল, যার ধারাবাহিকতায় তিনি ডিভিটোর পরবর্তী সকল চলচ্চিত্র - দ্য ওয়ার অব দ্য রোজেস (১৯৮৯), আদার পিপল্‌স মানি (১৯৯১), হফফা (১৯৯২), মাটিল্ডা (১৯৯৬) ও ডেথ টু স্মুচি (২০০২)-এর সুরারোপ করেন।
তিনি ডন ব্লুথের অ্যানিমেটেড চলচ্চিত্র আনাস্তাসিয়া (১৯৯৭)-এর জন্য স্টিফেন ফ্ল্যাহার্টি ও লিন আরেন্সের সাথে যৌথভাবে শ্রেষ্ঠ মৌলিক সুর বিভাগে একাডেমি পুরস্কারের মনোনয়ন লাভ করেন। কিন্তু তারা দ্য ফুল মন্টি-র জন্য সুর করা অ্যান ডাডলির কাছে হেরে যান।
১৯৯৭ সালে নিউম্যান চার বছরের জন্য সানড্যান্স ইনস্টিটিউটের সঙ্গীত পরিচালক হিসেবে কাজ শুরু করেন এবং লস অ্যাঞ্জেলেসের ফিলহার্মোনিক ঐকতান বাদকদলের কয়েকটি আয়োজনের সঙ্গীত নির্দেশনা করেন। একই বছর তিনি টুয়েন্টিয়েথ সেঞ্চুরি ফক্স ফ্যানফেয়ারের পুনঃরেকর্ড করেন, যা তার পিতা অ্যালফ্রেড সুর করেছিলেন।
২০০৭ সালের ফেব্রুয়ারি মাসে তিনি দ্য ফিল্ম মিউজিক সোসাইটির সভাপতি নির্বাচিত হন।
পুরস্কার ও সম্মাননা
তিনি চলচ্চিত্র ও টেলিভিশনের সঙ্গীতে গুরুত্বপূর্ণ অবদানের জন্য ২০০৯ সালের ২১শে মে বার্ষিক বিএমআই ফিল্ম অ্যান্ড টেলিভিশন পুরস্কারে রিচার্ড কার্ক পুরস্কারে সম্মানিত হন।
তিনি আমেরিকান ইয়ুথ সিমফনির সম্মানিত সদস্য।
জানান ম্যাগাজিন
ইতিহাস
১৯৯২ সালে শেরকাত কর্তৃক জানান নামে একটি মাসিক পত্রিকা হিসেবে প্রতিষ্ঠিত হন। এটি ১৬ বছর ধরে মহিলাদের অধিকারপ্রচার করেছিল এবং মোট ১৫২টি বিষয়বস্তু ছিল।
জানান ইসলামিক দৃষ্টিভঙ্গি নিয়ে ইরানি নারীদের উদ্বেগের উপর মনোনিবেশ করেছিলেন এবং তাদের অধিকার রক্ষা এবং প্রচার করার উদ্দেশ্য ছিল। যাইহোক, মাসিক ম্যাগাজিন টি সংস্কার রাজনীতি, পারিবারিক সহিংসতা এবং যৌনতার এজি কভারেজ দিয়ে রাজনৈতিক জলপরীক্ষা করেছিল। নিবন্ধের বিষয়গুলিতে গার্হস্থ্য নির্যাতন থেকে প্লাস্টিক সার্জারি পর্যন্ত বিতর্কিত বিষয়গুলি অন্তর্ভুক্ত ছিল। এটি যুক্তি দিয়েছিল যে লিঙ্গ সমতা ইসলামিক এবং ধর্মীয় সাহিত্যকে নারীবিদ্বেষীরা ভুল ভাবে এবং অপব্যবহার করেছে। মেহঙ্গিজ কর, শাহলা লাহিজি এবং জানানের সম্পাদক শাহলা শেরকাত নারী অধিকার নিয়ে বিতর্কের নেতৃত্ব দেন এবং সংস্কারের দাবি জানান। এই নেতৃত্ব সাড়া না দিলেও, বিপ্লবের পর প্রথমবারের মতো আন্দোলনকে নিশ্চুপ করিয়ে দেননি।
পুনঃপ্রকাশ ও স্থগিত
২০১৪ সালের জুন মাসে, জানান এর মূল প্রতিষ্ঠাতা দ্বারা পুনরায় চালু করা হয়। মুদ্রিত এবং অনলাইন উভয় সংস্করণ সহ ম্যাগাজিনটির নাম পরিবর্তন করে জানান-ই এমরুজ (আজকের নারী) রাখা হয়।
সেপ্টেম্বর, ২০১৪ সালে, শেরকাটের বিরুদ্ধে নারীদের "বস্তু হিসেবে বিবেচিত" ছবি প্রকাশের অভিযোগ আনা হয় - যা সেন্সরশিপ আইনের লঙ্ঘন। ম্যাগাজিনটি তার দশম সংখ্যা প্রকাশের পরে ২০১৫ সালের শুরুতে স্থগিত করা হয়েছিল। ইরানের প্রেস ওভারসাইট কমিটি জানিয়েছে যে ম্যাগাজিনের বিষয়বস্তু "প্রেস আইনের ৬, আইটেম ২ অনুচ্ছেদের উপর ভিত্তি করে জনসাধারণের সতীত্বের বিরুদ্ধে"। শেরকাতের বিরুদ্ধে অভিযোগ এবং ম্যাগাজিনের স্থগিতাদেশ একটি বিশেষ বিষয় প্রকাশের সাথে সম্পর্কিত, যেখানে সহবাসের বিভিন্ন দিক নিয়ে আলোচনা করা হয়েছে, যাকে ইরানে "শ্বেতাঙ্গ বিবাহ" বলা হয় - এই প্রথার নিন্দা করেছেন আয়াতুল্লাহ আলী খামেনি। বিশেষ বিষয়টি আন্তর্জাতিক সংবাদ মাধ্যম তুলে ধরেছিল এবং বিবিসি জানানের কভারেজ এবং অনুশীলনের উপর একটি নিবন্ধ প্রকাশ করেছিল।
ফরিদউদ্দিন আহমেদ
শহীদ ফরিদউদ্দিন আহমেদ (জন্ম: অজানা - মৃত্যু: ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে।
জন্ম ও শিক্ষাজীবন
শহীদ ফরিদউদ্দিন আহমেদের জন্ম কুমিল্লা জেলার চৌদ্দগ্রাম উপজেলার বাগৈ গ্রামে। তার বাবার নাম আসাদ আলী ভূঁইয়া এবং মায়ের নাম আমেনা বেগম। তার স্ত্রীর নাম রুপিয়া বেগম। তাদের এক ছেলে।
কর্মজীবন
ফরিদউদ্দিন আহমেদ চাকরি করতেন পাকিস্তান নৌবাহিনীতে। কর্মরত ছিলেন পাকিস্তানে । ১৯৭১ সালের জানুয়ারি মাস থেকে ছুটিতে ছিলেন। মুক্তিযুদ্ধ শুরু হলে ঝাঁপিয়ে পড়েন যুদ্ধে। প্রতিরোধযুদ্ধ শেষে ভারতে যাওয়ার কিছুদিন পর মুক্তিবাহিনীর নৌ-উইংয়ে অন্তর্ভুক্ত হন।
মুক্তিযুদ্ধে ভূমিকা
মুক্তিযুদ্ধের তখন চূড়ান্ত পর্যায়। স্থলে মুক্তি ও মিত্রবাহিনী দুর্বার বেগে এগিয়ে যাচ্ছে পিছু হটা পাকিস্তান সেনাবাহিনীকে ধাওয়া করে। জল ও আকাশেও পাকিস্তানিরা কোণঠাসা হয়ে পড়েছে। এ সময় মুক্তিবাহিনীর নৌ-উইংয়ে সদ্য যোগ হওয়া গানবোট ‘পদ্মা’ ও ‘পলাশ’ যাত্রা শুরু করে খুলনা অভিমুখে। তাদের লক্ষ্য খুলনার পাকিস্তানি নৌঘাঁটি দখল করা। একটি গানবোটে ছিলেন ফরিদউদ্দিন আহমেদ। তিনি গানবোটের আরইএন-১। ৬ ডিসেম্বর অভিযান শুরু হয় ভারতের হলদিয়া নৌঘাঁটি থেকে। দুই গানবোটেরই এটি দ্বিতীয় অভিযান। এর নাম দেওয়া হয় ‘অপারেশন হটপ্যান্টস’। ৭ ডিসেম্বর রায়মঙ্গল নদী অতিক্রম করার সময় বাংলাদেশের জাতীয় সংগীত গেয়ে গানবোটের মাস্তুলে পতাকা ওড়ানো হয়। ৯ ডিসেম্বর মধ্যরাতে আকরাম পয়েন্টে পৌঁছে গানবোট দুটি রাতযাপন করে। এর মধ্যে মিত্রবাহিনীর দুটি জলযানও (গানবোট আইএনএস ‘প্যানভেল’ ও প্যাট্রোল ক্রাফট ‘চিত্রাঙ্গদা’) তাদের সঙ্গে যোগ দেয়। ১০ ডিসেম্বর ভোরে রণতরিগুলো নোঙর তুলে মংলার উদ্দেশে যাত্রা শুরু করে। অভিযানের কমান্ডার মিত্রবাহিনীর মণীন্দ্রনাথ রায় সামন্ত (এম এন সামন্ত)। তিনি প্যানভেলের অধিনায়ক। রণতরিগুলো কোনো বাধা ছাড়াই সকাল সাড়ে সাতটায় মংলায় পৌঁছায়। ফরিদউদ্দিন আহমেদ ও তার সহযোদ্ধারা রণতরি থেকে ‘জয়বাংলা’ স্লোগান দিয়ে নেমে মংলা হারবার ও কাস্টমস অফিস থেকে পাকিস্তানি পতাকা নামিয়ে বাংলাদেশের পতাকা তোলেন। সকাল নয়টায় শুরু হয় চূড়ান্ত অভিযান। সামনে প্যানভেল, মাঝে পলাশ, শেষে পদ্মা। চিত্রাঙ্গদা মংলায় থেকে যায়। প্যানভেল সামনে থাকার কারণ, সেটি অত্যাধুনিক ও মজবুত। বেলা সাড়ে ১১টা। এমন সময় আকাশে দেখা গেল তিনটি জঙ্গিবিমান। শত্রুবিমান মনে করে মুক্তিবাহিনীর গানবোট থেকে নৌমুক্তিযোদ্ধারা বিমানবিধ্বংসী অস্ত্র দিয়ে গুলি করতে উদ্যত হন। কিন্তু কমান্ডার এম এন সামন্ত ওয়্যারলেসে জানান ওগুলো ভারতীয় বিমান। তিনি গুলি করতে বারণ করেন। এরপর বিমানগুলো কিছুটা নিচে নেমে দক্ষিণ-পশ্চিম দিকে যায়। তারপর হঠাৎ ঘুরে এসে বোমাবর্ষণ করে পদ্মার ওপর। পরক্ষণেই পলাশে। ভারতীয় বিমান মুক্তিবাহিনীর রণতরিকে পাকিস্তানি রণতরি মনে করে উপর্যুপরি বোমাবর্ষণ করতে থাকে। যদিও গানবোটগুলো মুক্তি বা মিত্রবাহিনীর কি না তা শনাক্তের জন্য ছাদে হলুদ কাপড় বিছানো ছিল। এ সময় প্যানভেল অনেক এগিয়ে। ওই জাহাজে ভারতীয় বিমান বোমা বর্ষণ করেনি। বোমার আঘাতে দুই গানবোটেই আগুন ধরে যায়। সঙ্গে সঙ্গে শহীদ হন ফরিদউদ্দিন আহমেদসহ কয়েকজন। বিপদ আন্দাজ করে অনেকে আগেই গানবোট থেকে পানিতে ঝাঁপ দিয়েছিলেন। তারা বেশির ভাগ অক্ষত ছিলেন। কিন্তু শেষ মুহূর্ত পর্যন্ত যাঁরা রণতরিতে ছিলেন তারা হয় শহীদ, নয়তো মারাত্মকভাবে আহত হন। ঘটনার এখানেই শেষ নয়। পানিতে ঝাঁপিয়ে পড়া নৌমুক্তিযোদ্ধারা সাঁতার কেটে নদীর পাড়ে পৌঁছালে অনেকে পাকিস্তানি সেনাদের হাতে ধরা পড়েন। দুই-তিনজনকে তারা হত্যা করে। বাকিদের নির্যাতনের পর জেলে পাঠায়।
পুনর্ভবা নদী
পুনর্ভবা বাংলাদেশ-ভারতের একটি আন্তঃসীমান্ত নদী। এটি বাংলাদেশের উত্তর-পশ্চিমাঞ্চলের দিনাজপুর জেলা এবং পশ্চিমবঙ্গের দক্ষিণ দিনাজপুর জেলার একটি নদী। নদীটির দৈর্ঘ্য ২২৩ কিলোমিটার, গড় প্রস্থ ১০২ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক পুনর্ভবা নদীর প্রদত্ত পরিচিতি নম্বর উত্তর-পশ্চিমাঞ্চলের নদী নং ৭২।
ব্যুৎপত্তি
পুনর্ভবা নদী উত্তরবঙ্গে প্রবাহিত একটি গুরুত্বপূর্ণ নদী। এটির বর্তমান উৎপত্তিস্থল হচ্ছে দিনাজপুর জেলার বীরগঞ্জ উপজেলার শিবরামপুর ইউনিয়নের বিলাঞ্চল। পতিত হয়েছে মহানন্দা নদীতে।
ইতিহাস
পুনর্ভবা নদীর প্রাচীন উৎস ব্রাহ্মণপুর বরেন্দভূমি। ১৭৮৭ খ্রীষ্টাব্দে হিমালয়ের বন্যায় প্রচণ্ড ভূমিধ্বসে সানুর নিকট এ নদীর পার্বত্য উৎসমুখ বন্ধ হয়ে যায়।
প্রবাহ পথ
দিনাজপুর শহর এ নদীর অববাহিকায় অবস্থিত। বর্তমানে মৃত ঘাঘরা, গাবুরা, কাঁচাই প্রভৃতি নদী এক সময় পুনর্ভবারই উপনদী ছিল। নদীর গতিপথ উত্তর থেকে দক্ষিণে বিস্তৃত। আত্রাই থেকে কয়েক কিলোমিটার পশ্চিমে পুনর্ভবার উচ্চতর গতিপথ। দক্ষিণ দিকে প্রবাহিত হওয়ার পর পুনর্ভবা ঢেপা নদীর সঙ্গে মিলিত হয়েছে, যা করতোয়া নদীর একটি শাখা নদী। দিনাজপুর শহরের ঠিক দক্ষিণে নদীটি পশ্চিম এবং পশ্চিম-কেন্দ্রীয় বরেন্দ্রভূমির মধ্য দিয়ে প্রবাহিত হয়েছে। এর নদীবিস্তৃত ভূমির প্রশস্ততা ৩ থেকে ৮ কিলোমিটার। চাপাই নবাবগঞ্জ জেলার রহনপুরের ঠিক দক্ষিণ দিকটি মহানন্দা নদীর সঙ্গে মিলিত হয়েছে। টাঙ্গন নদীর রয়েছে একটি সুরক্ষিত নদীবিস্তৃত ভৃমি, যা পর্বত পাদদেশীয় সমভূমি পর্যন্ত বিস্তৃত। কুলিক নদীর তীরবর্তী ভৃমি লক্ষণীয়ভাবে তরঙ্গায়িত। নাগর নদী দিনাজপুর জেলার পশ্চিম সীমানার বহু কিলোমিটার জুড়ে বিস্তৃত। ভারতের মধ্য দিয়ে প্রবাহিত হয়ে এটি পুনরায় ভোলাহাটের কাছে বাংলাদেশের সীমান্তসংলগ্ন হয়ে প্রবাহিত হয়েছে ; অতঃপর নবাবগঞ্জ জেলার মধ্য দিয়ে নবাবগঞ্জ শহরের দক্ষিণে পদ্মার সাথে মিলিত হয়েছে। নদীটি জোয়ার ভাটা প্রভাবিত নয়।
অন্যান্য তথ্য
পুনর্ভবা নদীটি জোয়ার-ভাটা প্রভাবিত নয়। পুনর্ভবা নদীর চারটি উপনদী রয়েছে, সেগুলো হলো ঢেপা নদী, টাঙ্গন নদী, কুলিক নদী এবং নাগর নদী।
সোহরাব হোসেন (দ্ব্যর্থতা নিরসন)
সোহরাব হোসেন বলতে যাদেরকে বোঝানো হতে পারে;
ফালুদেহ
ফালুদেহ বা পালুদেহ  একটি পারসিয় ডেজার্ট যা চিকন সেমাই সেমাই, ভূট্টার তৈরী নুডলস  আধা-হিমায়িত সিরাপ, চিনি এবং গোলাপ জল মিশিয়ে তৈরী করা হয়। এটা লেবুর সরবত, পেষা পেস্তা বাদাম দিয়ে পরিবেশন করা হয়।  এটা ইরানের (পারস্য) ঐতিহ্যবাহী ডেজার্ট। ফালুদেহর উৎস  সিরাজ  অঞ্চলে এবং এটি শিরাজী ফালুদেহ নামে পরিচিত।  কেরমানি ফালুদেহ এবং ইয়াজদি ফালুদেহ বলে বিভিন্ন প্র্কার ফালুদেহ আছে।
প্রস্তুতি
পাতলা গমের আটার খামি কে চালুনির মধ্যে দিয়ে চাপের সাহায্যে সুতা আকৃতির নুডলস তৈরী করা হয়। নুডলস গুলো কুরানো নারিকেলের মত দেখা যায়। কাজুবাদাম ও পেস্তা বাদামের সাথে মেশানো দুধ এই সুতার সাথে যোগ করে এটাকে শীতল করা হয়।
সাধনপুর ইউনিয়ন
সাধনপুর বাংলাদেশের চট্টগ্রাম জেলার বাঁশখালী উপজেলার অন্তর্গত একটি ইউনিয়ন।
জনসংখ্যার উপাত্ত
২০১১ সালের আদমশুমারি অনুযায়ী সাধনপুর ইউনিয়নের মোট জনসংখ্যা ২৩,৯৩৭ জন। এর মধ্যে পুরুষ ১১,৬৯৬ জন এবং মহিলা ১২,২৪১ জন। মোট পরিবার ৪,৭৮১টি।
অবস্থান ও সীমানা
বাঁশখালী উপজেলার উত্তরাংশে সাধনপুর ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১৪ কিলোমিটার। এ ইউনিয়নের উত্তরে পুকুরিয়া ইউনিয়ন ও সাঙ্গু নদী; পশ্চিমে খানখানাবাদ ইউনিয়ন; দক্ষিণে বাহারছড়া ইউনিয়ন, কালীপুর ইউনিয়ন ও সাতকানিয়া উপজেলার এওচিয়া ইউনিয়ন এবং পূর্বে সাতকানিয়া উপজেলার কাঞ্চনা ইউনিয়ন অবস্থিত।
প্রশাসনিক কাঠামো
সাধনপুর ইউনিয়ন বাঁশখালী উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম বাঁশখালী থানার আওতাধীন। এটি জাতীয় সংসদের ২৯৩নং নির্বাচনী এলাকা চট্টগ্রাম-১৬ এর অংশ। এ ইউনিয়নের গ্রামগুলো হল:
শিক্ষা ব্যবস্থা
২০১১ সালের আদমশুমারি অনুযায়ী সাধনপুর ইউনিয়নের সাক্ষরতার হার ৪৮.১%। এ ইউনিয়নে ৩টি মাধ্যমিক বিদ্যালয় ও ৯টি প্রাথমিক বিদ্যালয় রয়েছে।
যোগাযোগ ব্যবস্থা
সাধনপুর ইউনিয়নে যোগাযোগের প্রধান সড়ক চট্টগ্রাম-বাঁশখালী সড়ক। সব ধরনের যানবাহনে যোগাযোগ করা যায়।
খাল ও নদী
সাধনপুর ইউনিয়নের উত্তর-পশ্চিম পাশ দিয়ে বয়ে চলেছে সাঙ্গু নদী। এছাড়া পশ্চিম সীমান্ত দিয়ে বয়ে চলেছে জলকদর খাল।
২০২৩ বাংলায় তাপপ্রবাহ
তাপপ্রবাহের দরুন স্বাস্থ্য সতর্কতা জারি করা হয়, বিদ্যালয় ও অফিস ঘন্টা গুলো চলমান রাখা ব্যাহত হয়, বিদ্যুৎ বিভ্রাট হয় তথাপি সাধারণ জীবযাপনের অস্বাভাবিক ব্যাঘাত দেখা দিয়েছে।
কারণ
ওয়ার্ল্ড ওয়েদার অ্যাট্রিবিউশনের মে মাসের একটি গবেষণায় দেখা গেছে যে ভারত ও বাংলাদেশে জলবায়ু পরিবর্তনের কারণে তাপপ্রবাহের সম্ভাবনা কমপক্ষে ৩০ গুণ বেশি ছিল এবং জলবায়ু পরিবর্তন এপ্রিলে তাপমাত্রা প্রায় ২ ডিগ্রি সেলসিয়াস (৩.৬ ডিগ্রি ফারেনহাইট) বৃদ্ধি করে।
বাংলাদেশ
বাংলাদেশ কোথাও মৃদু তাপপ্রবাহ এবং কোথাও তীব্র তাপপ্রবাহ দেখা যায়। তাপমাত্রা বৃদ্ধি পাওয়ার সাথে বাযুর আদ্রতাও হ্রাস পেয়েছিলো। ১৬ই এপ্রিল বাংলাদেশের রাজধানী ঢাকা ৫৮ বছর পর আরেকটি তীব্র দাবদাহের দিন দেখে, যেদিন তাপমাত্রা ৪০.৪ ডিগ্রি সেলসিয়াস তাপমাত্রা নথিভুক্ত করা হয়। একইদিন, তীব্র তাপপ্রবাহকে সংকট হিসেবে উল্লেখ করে তা মোকাবেলায় ‘তাপমাত্রাজনিত জরুরি অবস্থা’ জারি করা হতে পারে বলে গণমাধ্যমকে জানান বাংলাদেশের পরিবেশমন্ত্রী মো. শাহাব উদ্দীন।
পশ্চিমবঙ্গ
এপ্রিল মাসের প্রারম্ভকালে পশ্চিমবঙ্গে মৃদু তাপপ্রবাহ দেখা যায়। ১৩ এপ্রিল কলকাতায় ৩৯.৬ ডিগ্রি তাপমাত্রা নথিভুক্ত করা হয়। ভারতের আবহাওয়া বিজ্ঞান দপ্তর পশ্চিমবঙ্গে তাপপ্রবাহের সতর্কতা জারি করে এবং রাজ্য সরকার তাপপ্রবাহের দরুণ রাজ্যের সব শিক্ষা প্রতিষ্ঠান বন্ধ ঘোষণা করে।
বাংলাদেশ
মে মাসের জুড়ে তাপমাত্রা হ্রাসবৃদ্ধি হতে থাকে, কোথায় ঝড়-বৃষ্টি, কোথাও মৃদু থেকে তীব্র তাপপ্রবাহ হয়। ৯ মে আবহাওয়ার পুর্বাভাসে বলা হয় দেশের পাঁচ জেলায় তীব্র তাপপ্রবাহ এবং কয়েকটি জেলায় মৃদু তাপপ্রবাহ বয়ে যাচ্ছে। ৮ ও ৯ মে চুয়াডাঙ্গায় ৪১ ডিগ্রি সেলসিয়াস তাপমাত্রা নথিভুক্ত করা হয়, ৯ মে কুমারখালীতে ও নেত্রকোনায় ৪০.৫ ডিগ্রি সেলসিয়াস এবং রাজশাহীতে ৪০.৩ ডিগ্রি সেলসিয়াস তাপমাত্রা নথিভুক্ত করে আবহাওয়া অধিদপ্তর। ২১শে মে বাংলাদেশ আবহাওয়া অধিদপ্তরের সংবাদ বিজ্ঞপ্তিতে বলা হয় রাজশাহী, পাবনা, যশোর ও চুয়াডাঙ্গা জেলার ওপর দিয়ে মৃদু তাপপ্রবাহ বয়ে যাচ্ছে এবং তা অব্যাহত থাকতে পারে। মাসের শেষদিকে তাপমাত্রা বাড়তে থাকে, ৩১শে মে আবহাওয়া অধিদপ্তরের পূর্বাভাসে বলা হয় দেশে মৃদু থেকে মাঝারি তাপপ্রবাহ বয়ে যাচ্ছে যা অব্যাহত থাকবে।
পশ্চিমবঙ্গ
২৭শে মে পশ্চিমবঙ্গে তাপপ্রবাহের সতর্কতা জারি করা হয়। ভারতের আবহাওয়া দপ্তর আশংকা করে, মে মাসের শেষে এবং জুনে তাপমাত্রা ৪০ ডিগ্রির সেলসিয়াস অতিক্রম করতে পারে।
বাংলাদেশ
জুনের প্রারম্ভে তাপমাত্রা বেড়ে যায়, ২রা জুন বাংলাদেশের রংপুর, দিনাজপুর, রাজশাহী ও সৈয়দপুর জেলার ওপর দিয়ে তীব্র তাপপ্রবাহ এবং সিলেট, পটুয়াখালী, ভোলা, বরিশাল, চাঁদপুর, নোয়াখালী ও ফেনী জেলাসহ ঢাকা, ময়মনসিংহ, খুলনা বিভাগ, রংপুর ও রাজশাহী বিভাগের কিছু অংশের ওপর দিয়ে মৃদু তাপপ্রবাহ বয়ে যাওয়া শুরু হয়। এ সময় দেশের সর্বোচ্চ তাপমাত্রা ৪১ ডিগ্রি সেলসিয়াস নথিভুক্ত করা হয়।
উঁচাই গ্রামের প্রত্নতাত্ত্বিক ধ্বংসাবশেষ
উঁচাই ঢিবি বা উঁচাই গ্রামের প্রত্নতাত্ত্বিক ধ্বংসাবশেষ (মহীপাল) মুসলিম আমলে গড়ে ওঠা একটি শহরের অংশ । বাংলাদেশের রাজশাহী বিভাগের জয়পুরহাট জেলার পাঁচবিবি উপজেলায় অবস্থিত একটি  প্রাচীন স্থাপনা। এটি বাংলাদেশ প্রত্নতত্ত্ব অধিদপ্তর এর তালিকাভুক্ত একটি প্রত্নতাত্ত্বিক স্থাপনা।
অবস্থান
উঁচাই ঢিবি জয়পুরহাট জেলার পাঁচবিবি উপজেলা অবস্থিত একটি প্রাচীন স্থাপনা। এটি পাঁচবিবি-ঘোড়াঘাট সড়কের পাশে অবস্থিত। এই স্থাপনার পাশে অবস্থিত উঁচাই উচ্চ বিদ্যালয়।
বিবরণ
উঁচাই গ্রামের প্রত্নতাত্ত্বিক ধ্বংসাবশেষটি দুটি দীঘির মধ্যস্থলে অবস্থিত। এটি পূর্বে অনেক উঁচু ছিলো। উপদ্রবের ফলে এটি এখন ৩০ মিটার দীর্ঘ এবং ২৪ মিটার প্রশস্ত। বর্তমানের উচ্চতা ৫ মিটার। ঢিবির স্থানে স্থানে ইট, পাটকেল খোলামকুচি পড়ে রয়েছে। এই ঢিবির কাছে আরো একটি ঢিবি ছিলো। সেটি বর্তমানে বিলুপ্ত হয়েছে।
পশ্চিমবঙ্গ রাজ্য নির্বাচন কমিশন
পশ্চিমবঙ্গ রাজ্য নির্বাচন কমিশন হল একটি স্বায়ত্তশাসিত এবং সংবিধিবদ্ধ সংস্থা যা ভারতের পশ্চিমবঙ্গ রাজ্যে নির্বাচন অবাধ, সুষ্ঠু এবং নিরপেক্ষভাবে পরিচালিত হয় তা নিশ্চিত করার জন্য গঠিত। ভারতের সংবিধানের ৩২৪ অনুচ্ছেদ অনুযায়ী নির্বাচন কমিশনের ক্ষমতা সৃষ্টি এবং সুরক্ষা নিশ্চিত করে। পশ্চিমবঙ্গ রাজ্য নির্বাচন কমিশন পুরসভা, পৌরসংস্থা, পঞ্চায়েত সহ অন্য যেকোনও শহুরে স্থানীয় সংস্থা এবং ভারতের নির্বাচন কমিশন দ্বারা নির্দিষ্ট নির্বাচনসমূহ পরিচালনার জন্য দায়ী৷ পশ্চিমবঙ্গ রাজ্য নির্বাচন কমিশনার পশ্চিমবঙ্গের রাজ্যপাল কর্তৃক নিযুক্ত হন।
ইতিহাস এবং প্রশাসন
ভারতের নির্বাচন কমিশনের ক্ষমতার অনুরূপ রাজ্যের জন্য ১৯৫০ সালে রাজ্য স্তরের নির্বাচন তত্ত্বাবধানের জন্য পশ্চিমবঙ্গ রাজ্য নির্বাচন কমিশন গঠিত হয়েছিল। পশ্চিমবঙ্গ রাজ্য নির্বাচন কমিশনার রাজ্যপাল নিযুক্ত হন।  পদের স্বায়ত্তশাসন নিশ্চিত করার জন্য রাজ্য নির্বাচন কমিশনারকে হাইকোর্টের বিচারকের জন্য উল্লিখিত কারণ ও পদ্ধতি ছাড়া পদ থেকে অপসারণ করা যাবে না।
ক্ষমতা এবং দায়িত্ব
পশ্চিমবঙ্গ রাজ্য নির্বাচন কমিশন নিম্নলিখিতগুলির জন্য দায়ী:
গঠন
পশ্চিমবঙ্গ রাজ্য নির্বাচন কমিশন প্রধান কমিশনার এবং সংশ্লিষ্ট রাজ্য সরকারের আইন দ্বারা প্রয়োজনীয় যতগুলি সদস্য এবং কর্মী নির্দিষ্ট করা হয়েছে তাদের নিয়ে গঠিত। রাজ্য নির্বাচন কমিশনাররা হলেন স্বাধীন ব্যক্তি যারা কেন্দ্রীয় বা রাজ্য সরকারের কোনো সংস্থায় পদ বা পদে অধিষ্ঠিত নন।
এস. কে. দাস হলেন পশ্চিমবঙ্গ রাজ্য নির্বাচন কমিশনের বর্তমান প্রধান কমিশনার। তিনি চার বছর মেয়াদে দায়িত্ব পালন করবেন।
সাংবিধানিক প্রয়োজনীয়তা
স্থানীয় গভর্নিং বডির জন্য ভোটার তালিকা প্রস্তুতকরণ এবং পৌরসভা ও পঞ্চায়েতের নির্বাচন পরিচালনার জন্য তত্ত্বাবধান এবং নির্দেশিকা দেওয়ার লক্ষ্যে পশ্চিমবঙ্গ রাজ্য নির্বাচন কমিশন ৭৩ তম এবং ৭৪ তম ঘোষণার সাথে সংবিধান সংশোধনের পরে গঠিত হয়েছিল। অনুচ্ছেদ ৩২৪ অনুসারে ভারতের নির্বাচন কমিশন স্থাপনের মতো সংবিধানের ২৪৩-কে অনুচ্ছেদ অনুসারে রাজ্য নির্বাচন কমিশন গঠন করা হয়েছে।
গ্রেট ব্রিটেন রাজ্য
১লা মে ১৭০৭ থেকে ১লা জানুয়ারি ১৮০১ পর্যন্ত পশ্চিম ইউরোপের অখণ্ড রাষ্ট্র ছিল গ্রেট ব্রিটেন সাম্রাজ্য বা গ্রেট ব্রিটেন । ১৭০৬ সালের ঐক্যচুক্তি দ্বারা এই সম্রাজ্য অস্তিত্ব লাভ করে যেটা ১৭০৭ সালের ঐক্য আইন দ্বারা অনুমোদিত হয়। আইল অফ ম্যান এবং চ্যানেল দ্বীপপুঞ্জ ব্যতীত ইংল্যান্ডের (ওয়েলস সহ) এবং স্কটল্যান্ড এবং সমগ্র গ্রেট ব্রিটেন সহ এদের পার্শ্ববর্তী দ্বীপ গুলো একত্রে একটি মাত্র সম্রাজ্য গঠিত হয়। ওয়েস্টমিনিস্টারের ওপর ভিত্তি করে একটি্মাত্র  সংসদ এবং সরকার দ্বারাই একক রাজ্য পরিচালিত হত। ১৬০৩ সালে রাণী প্রথম এলিযাবেথ এর মৃত্যুর পর স্কটল্যান্ডের ষষ্ঠ জেমস  ইংল্যান্ড এবং আয়ারল্যান্ডের রাজা হলে এটি তার ব্যক্তিগত ইউনিয়নে পরিনত হয় যেটা পরবর্তিতে মুকুট ইউনিয়নে আনেন। ১৭১৪ সালে প্রথম জর্জ গ্রেট ব্রিটেনের সিংহাসনে বসলে ইলেকটরেট অফ হ্যানোভার সহ এটি একক সম্রাজ্যে পরিনত হয় ।
সম্রাজ্যের প্রথম বছরগুলির মধ্যে উল্লেখযোগ্য ছিল জ্যাকোবাইটের উত্থান যা ১৭৪৬ সালে কুলোডেন যুদ্ধে স্টুয়ার্টের হারের কারণে সমাপ্ত হয়। ১৭৬৩ সালে, সপ্তবর্ষী যুদ্ধ জয়ের ফলে ব্রিটিশ রাজত্বের কর্তৃত্বে পরিনত হয়। যার ফলে ব্রিটিশ সম্রাজ্য সর্বপ্রথম বৈশ্বিক শক্তিতে পরিনত হয় এবং ধীরে ধীরে ইতিহাসের বৃহত্তম সম্রাজ্যে পরিণত হয়।
১৮০০ সালের ইউনিয়ন আইনের মাধ্যমে ১৮০১ সালের ১লা জানুয়ারি গ্রেট ব্রিটেন সম্রাজ্য গ্রেট ব্রিটেন এবং আয়ারল্যান্ড যুক্তরাজ্যে পরিণত হয়।
ব্যুৎপত্তি
ইউনিয়ন চুক্তি এবং পরবর্তি ইউনিয়ন আইন অনুযায়ী ইংল্যান্ড এবং স্কটল্যান্ড একত্রে একটি সম্রাজ্যে পরিনত হয় যার অফিসিয়াল নাম হয় "গ্রেট ব্রিটেন"।এছাড়াও "গ্রেট ব্রিটেন সংসদ" নামও ব্যবহৃত হত।উভয় আইন এবং চুক্তি বর্ণিত "একক রাজ্য" এবং "যুক্ত রাজ্য" নাম হয় যেটা ১৮০১ সালে কার্যকর হয়।স্কটিশ সংসদের ওয়েবসাইট, বিবিসি, এবং অন্যান্য,ঐতিহাসিক সংঘ সহ, অনুযায়ী ১লা মে ১৭০৭ সালে গ্রেট ব্রিটেন যুক্তরাজ্য গঠিত হয়। অষ্টাদশ শতাব্দীতে সম্রাজ্যটিকে বোঝাতে "যুক্তরাজ্য" শব্দটি ব্যবহৃত হত যদিও এটি তার নাম ছিল না।
রাজনৈতিক কাঠামো
ইংল্যান্ড এবং স্কটল্যান্ড উভয় সম্রাজ্য নবম শতাব্দী থেকে১৭০৭ খৃষ্টাব্দ পর্যন্ত পৃথক ছিল(ষোড়শ শতাব্দীতে ওয়েলস ইংল্যান্ডের অন্তর্ভুক্ত হয়)। যাই হোক,১৬০৩ অব্দে তারা ব্যক্তিগত ইউনিয়নে পরিনত হয় যখন সপ্তম জেমস স্কটল্যান্ডের রাজা হন। হাউজ অফ স্টুয়ার্ট অধীনে মুকুট সম্রাজ্য সমগ্র গ্রেট ব্রিটেন দ্বীপপুঞ্জ এক জন শাসকের অধীনেই শাসিত হত যে ইংরেজ মুকুট বলে আয়ারল্যান্ড সম্রাজ্য অ শাসন করত।  আইল অফ ম্যান এবং চ্যানেল দ্বীপ সহ আরো অনেক ক্ষুদ্র দ্বীপ ছিল রাজার অধীনে।
এই অবস্থার পরিবর্তন হয় নাটকীয়ভাবে যখন ঐক্য আইন ১৭০৭ বলবৎ হয়ে একক গ্রেট ব্রিটেন সম্রাজ্যে এবং একক পার্লামেন্টের অধীনে যায়। ঐক্য আইন ১৮০০ এর আগ পর্যন্ত আয়ারল্যন্ড আনুষ্ঠানিক ভাবে তার পার্লামেন্ট সহ পৃথক থাকে। ১৭০৭ সালের ঐক্য প্রতিষ্টিত হয় ১৭০১ সালের বন্দোবস্ত আইন দ্বারা ;বরং স্কটল্যান্ডের ১৭০৪ সালের নিরাপত্তা আইন যেটাকে প্রশমিত করে। নিরাপত্তা আইন অনুযায়ী ইংরেজ সিংহাসনের উত্তরাধীকারি হবে ইলেক্ট্রেস সোফিয়া অফ হ্যানোভার এর উত্তরপুরুষ এবং ক্যাথলিক হতে পারবে না; যার ফলে ১৭১৪ সালে হ্যানোভারের পরম্পরা শুরু হয়।
আইনি ক্ষমতা গ্রেট ব্রিটেনের সংসদে ন্যস্ত হয়েছিল, যা ইংল্যান্ডের সংসদ এবং স্কটল্যান্ডের সংসদ উভয়কেই প্রতিস্থাপন করেছিল। বাস্তবে এটি ইংলিশ সংসদের ধারাবাহিকতা ছিল, ওয়েস্টমিনস্টারে একই জায়গায় বসে স্কটল্যান্ডের প্রতিনিধিত্ব অন্তর্ভুক্ত করার জন্য এটি প্রসারিত হয়েছিল। ইংল্যান্ডের প্রাক্তন সংসদ এবং যুক্তরাজ্যের আধুনিক সংসদের মতো গ্রেট ব্রিটেনের সংসদ আনুষ্ঠানিকভাবে তিনটি উপাদান নিয়ে গঠিত হয়েছিল: হাউস অফ কমন্স, হাউস অফ লর্ডস এবং ক্রাউন।ইংরেজ অভিজাতদের হাউস অফ লর্ডসে বসার  অধিকার অপরিবর্তিত ছিল, অন্যদিকে অপ্রতিরোধ্যভাবে বড় স্কটিশ অভিজাতদের প্রত্যেক সংসদে তাদের থেকে নির্বাচিত  মাত্র ১৬ জন প্রতিনিধি পাঠানোর অনুমতি ছিল,   । একইভাবে, পূর্ববর্তী ইংলিশ হাউস অফ কমন্সের সদস্যরা ব্রিটিশ হাউস অফ কমন্সের সদস্য হিসাবে অব্যাহত ছিলেন, তবে দুই দেশের আপেক্ষিক কর ঘাঁটির প্রতিচ্ছবি হিসাবে স্কটিশ প্রতিনিধিদের সংখ্যা কমিয়ে  ৪৫ করা হয়েছিল। পিয়ারেজে নতুনভাবে তৈরি অভিজাতদের গ্রেট ব্রিটেনের লর্ডসে বসার স্বয়ংক্রিয় অধিকার দেওয়া হয়েছিল। স্কটল্যান্ডের পৃথক সংসদ বিলুপ্ত হওয়া সত্ত্বেও, এটি তার নিজস্ব আইন ও আদালত ব্যবস্থা বজায় রেখেছিল। নিজস্ব প্রতিষ্ঠিত প্রেসবিটারিয়ান গির্জা এবং তার নিজস্ব বিদ্যালয়ের উপর তাদের নিয়ন্ত্রণ ছিল। সামাজিক কাঠামো অত্যন্ত শ্রেণিবদ্ধ ছিল, এবং 1707 এর পরে একই অভিজাতদের নিয়ন্ত্রণে ছিল। স্কটল্যান্ডের নিজস্ব চমৎকার বিশ্ববিদ্যালয় ছিল, এবং শক্তিশালী বুদ্ধিজীবী সম্প্রদায়, বিশেষ করে এডিনবার্গের সাথে, স্কটল্যান্ড এনলাইটেনমেন্টের ব্রিটিশ, আমেরিকান এবং ইউরোপীয় চিন্তাভাবনার উপর একটি বড় প্রভাব ছিল।
হায়রে মানুষ রঙ্গীন ফানুস
হায়রে মানুষ রঙ্গীন ফানুস ১৯৮২ সালে বাংলাদেশের জাতীয় চলচ্চিত্র পুরস্কার প্রাপ্ত ছায়াছবি "বড় ভালো লোক ছিল" চলচ্চিত্রের একটি সঙ্গীত। ধীর-লয়ের এই মরমী সংগীতের গীতিকার ছিলেন খ্যাতনামা সাহিত্যিক সৈয়দ শামসুল হক। আলম খানের সুর ও সংগীত আয়োজনে এই গানে কণ্ঠ দেন এন্ড্রু কিশোর। চলচ্চিত্রে এই গানের সঙ্গে ঠোঁট মেলান অভিনেতা আনোয়ার হোসেন। এই গানের দৃশ্যায়নে প্রবীর মিত্রও ছিলেন। গানটির গীতি কতিপয় দেশি বাংলা শব্দ ব্যবহারের জন্য আলোচিত। এই গানটির সঙ্গীতায়োজন ও কণ্ঠদানের জন্য আলম খান এবং এন্ড্রু কিশোর জাতীয় চলচ্চিত্র পুরস্কার অর্জন করেন।
সুর আরোপ
ওরে নীল দরিয়া গানের মত, এই গানেও দুই ধাপে সুর আরোপ করা হয়েছিল। সৈয়দ শামসুল হক এই গানটি চলচ্চিত্রের সবচেয়ে গুরুত্বপূর্ণ গান বিবেচনায় প্রাথমিকভাবে এই গানের প্রথম চার লাইন একটি চিরকুটে লিখে এই গানের গায়ক এন্ড্রু কিশোরের উপস্থিতিতে সুরকার আলম খানকে দিয়েছিলেন। আলম খান গানের মুখের জন্য ত্রিশ থেকে চল্লিশ বার পরীক্ষামূলক সুর আরোপের পর বর্তমান সুর মনোনীত করেন। এই গানের মুখ্য সুর করতে আলম খানের তিন মাস সময় লেগেছিল। প্রথম চার লাইন বা মুখরার সুর, সৈয়দ শামসুল হকের পছন্দ হওয়ার পর এই গানের অবশিষ্ট অন্তরা আলম খানকে সুরারোপের জন্য সরবরাহ করেছিলেন। মগবাজারের শ্রুতি রেকর্ডিং স্টুডিওতে এই গানের রেকর্ড করা হয়েছিল।
জনপ্রিয়তা ও স্বীকৃতি
মুক্তির পর এই ছায়াছবির সব গান জনপ্রিয় হয়েছিল, তবে এই গানটি সবচেয়ে জনপ্রিয় হয়। এই গানের জাতীয় পুরস্কার পাওয়া নিয়ে সৈয়দ শামসুল হক ভবিষ্যদ্বাণী করেছিলেন। আলম খান এই চলচ্চিত্রের গানে সুর ও সঙ্গীত পরিচালনার জন্য ১৯৮২ সালে শ্রেষ্ঠ সংগীত পরিচালক  ও  গায়ক এন্ড্রু কিশোর শ্রেষ্ঠ গায়ক  বিভাগে জাতীয় চলচ্চিত্র পুরস্কার জয় করেন। এন্ড্রু কিশোরের জন্য এটি ছিল প্রথম জাতীয় পুরস্কার।
বাংলাদেশ টেলিভিশনের ছায়াছবির গানের অনুষ্ঠান ও বাংলাদেশ বেতারে এই গান নিয়মিত প্রচার হয়েছে। সম্প্রচার টেলিভিশনের যুগে এই গান নতুন করে বিভিন্ন আপাতবাস্তব টেলিভিশন অনুষ্ঠানে পরিবেশন করা হয়েছে। জনপ্রিয়তার নিরিখে নতুন প্রজন্মের গায়ক গায়িকারা এই গান নতুন করে পরিবেশন করেছেন। এছাড়া এই গান নিয়ে নৃত্য পরিবেশনের উদাহরণ রয়েছে।
জেটস্টার
জেটস্টার এয়ারওয়েজের প্রোপ্রাইটারি লিমিটেড, যা জেটস্টার নামে পরিচিত, হচ্ছে একটি কম খরচের একটি অস্ট্রেলিয়ান এয়ারলাইন্স৷ বিমান সংস্থাটির প্রধান কার্যালয় মেলবোর্ণ এ অবস্থিত৷কোম্পানীটি সম্পূর্ণভাবে কোয়ান্টাস এর একটি সাব- সিডিয়াডি৷ ভার্জিন ব্লু এর সাথে প্রতিযোগিতার উদ্দেশ্যে কোয়ান্টাস এ সাবসিডিয়ারি প্রতিষ্ঠা করে৷ আসলে জেটস্টার হচ্ছে কোয়ান্টাস এর বাজারে দুই ধরনের ব্রান্ডের একটি৷ কোয়ান্টাস এয়ারওয়েজ হচ্ছে সম্পূর্ণ প্রিমিয়াম সার্ভিস এবং জেটস্টার হচ্ছে কম খরচের সার্ভিস৷ অস্ট্রেলিয়াতে যত জন বিমানযাত্রী যাওয়া আসা করে থাকে, তাদের মধ্যে ৮.৫% যাত্রী জেটস্টার এয়ারওয়েজ বহন করে থাকে৷
ইতিহাস
200px|Thumb|left|Jetstar Airbus এয়ারলাইনটি ২০০৩ সালে কম খরচের একটি অভ্যন্তরীণ সাবসিডিয়ারি হিসাবে কোয়ান্টাস দ্বারা প্রতিষ্ঠিত হয়৷ পূর্বে ২০০১ সালের ২০ নভেম্বর কোয়ান্টাস ইমপালস এয়ারলাইন্স নামে একটি সাবসিডিয়ারি অধিগ্রহণ ও পরিচালনা করে৷ তখন এটি পরিচালিত হত কোয়ান্টাস লিংক ব্রান্ড নামের অধীনে৷ কিন্তু পরবর্তীতে অল্প খরচের একটি পরিবহন চালু করার সিদ্ধান্তের উপর ভিত্তি করে একে জেটস্টার ব্রান্ড নামের অধীনে পরিচালনা শুরু করে৷
অভ্যন্তরীণভাবে যাত্রী পরিবহন সেবা শুরু হয় ২০০৪ সালের ২৫ মে৷ প্রথম আন্তর্জাতিক ফ্লাইট পরিচালিত হয় ২০০৫ সালের ১ ডিসেম্বর৷ প্রথম ফ্লাইট পরিচালিত হয় নিউজিল্যান্ড এর ক্রিস্টচার্চে৷
প্রথমদিকে এয়ারলাইনটির প্রধান কার্যালয় অবস্থিত ছিলো মেলবোর্ন এর নিকটে অ্যাভালন এয়ারপোর্ট এর গ্রাউন্ড ফ্লোরে৷ ২০০৪ সালের মাঝামাঝি সময়ে অ্যাভালন এয়ারপোর্ট হতেই সংস্থাটির বিমানগুলো পরিচালনা করা হতো৷ কিন্তু পরে সংস্থাটির প্রধান কার্যালয় স্থানান্তর করে মেলবোর্ন এর সিবিডি-তে নেয়া হয়৷
গন্তব্যস্থলসমূহ
জেটস্টার ১৯ টি অভ্যন্তরীণ গন্তব্যস্থল এবং এশিয়া, উত্তর আমেরিকা ও ওশেনিয়ার ৭ টি দেশের ১৮ টি আন্তর্জাতিক গন্তব্যস্থলে এর বিমানসমূহ পরিচালনা করে থাকে৷ তবে কোম্পানিটি অস্ট্রেলিয়ার ক্যানবেরা আন্তর্জাতিক বিমান বন্দরে এর সার্ভিস প্রদান না করার জন্য অস্ট্রেলিয়ার রাজধানী শহরের নাগরিকগণ দ্বারা বিভিন্ন সময়ে সমালোচিত হয়েছে৷ উল্লেখ্য যে, ক্যানবেরা আন্তর্জাতিক বিমানবন্দরটি অস্ট্রেলিয়ার অন্যতম একটি ব্যস্ততম বিমানবন্দর৷
কোডশেয়ার চুক্তি
নিচের এয়ারলাইনগুলোর সাথে জেটস্টার এয়ারওয়েজ এর কোড শেয়ার চুক্তি বিদ্যমান রয়েছে:
পরিচালিত বিমানসমূহ
২০১৭ সালের মার্চ মাস অনুযায়ী জেটস্টার এয়ারওয়েজের পরিচালিত বিমানসমূহের তালিকা নিন্মরূপ:
এয়ারবাস এ৩২০-২০০, এয়ারবাস এ৩২০নিও, এয়ারবাস এ৩২১-২০০ এবং বোয়িং ৭৮৭-৮৷
ভ্রমণাবস্থায় সার্ভিসমূহ
সকল ধরনের অভ্যন্তরীণ রুটের ফ্লাইটের ক্ষেত্রে জেটস্টার বাই অন বোর্ড সিঙ্গেল ক্লাস সার্ভিস অফার করে থাকে৷ এ ক্ষেত্রে যাত্রীরা তাদের পছন্দনীয় খাবার কিনে খেতে পারে৷ অপরদিকে আন্তর্জাতিক রুটের বোয়িং ৭৮৭ এ জেটস্টার দুই শ্রেণির সেবা প্রদান করে থাকে৷ এর একটি হল বিজনেস ক্লাস এবং অপরটি হল ইকোনমি ক্লাস৷
বিজনেস ক্লাস
জেটস্টার এয়ারওয়েজ এর বি ৭৮৭-৮ এয়ারক্রাফট-গুলোতে বিজনেস ক্লাস সেবা প্রদান করে থাকে৷ বিজনেস ক্লাস সেবাটি কোয়ান্টাস এর অভ্যন্তরীণ ফ্লাইট এর ক্ষেত্রে যে বিজনেস ক্লাস সেবা কিংবা কোয়ান্টাস এর আন্তর্জাতিক রুটের ফ্লাইট এর ক্ষেত্রে যে প্রিমিয়াম ইকোনমি ক্লাস সেবা, তার অনুরূপ৷ বিজনেস ক্লাস কেবিনের আসনবিন্যাস ২-৩-২ এবং এ কেবিনগুলোতে ২১ টি প্রিমিয়াম শ্রেণির আসন রয়েছে৷ বিজনেস ক্লাস কেবিনের যাত্রীদের জন্য সুস্বাদু খাবার ও সুপেয় পানীয় পরিবেশনের ব্যবস্থা রয়েছে৷ এছাড়া এ শ্রেণির যাত্রীদের জন্য ভ্রমণাবস্থায় বিনোদন এবং অতিরিক্ত ৩০ কেজি পর্যন্ত মালপত্র বহনের সুযোগ রয়েছে৷
ইকোনমি ক্লাস
ইকোনমি ক্লাস সেবার ক্ষেত্রে বিজনেস ক্লাস এর সকল সেবা প্রযোজ্য নয়৷ এক্ষেত্রে যাত্রীদেরকে খাবার ও পানীয় কিনে খেতে হয়৷ এছাড়াও অন্যান্য সুযোগ-সুবিধার ক্ষেত্রে ইকোনমি ক্লাসের যাত্রীরা বিজনেস ক্লাস যাত্রীদের হতে তুলনামূলকভাবে কম সুবিধা পেয়ে থাকে৷
ভ্রমণাবস্থায় বিনোদন
জেটস্টার এয়ারওয়েজের এর বিমানগুলোতে ভ্রমণকারী যাত্রীদের ভ্রমণাবস্থায় বিনোদনের উদ্দেশ্যে ম্যাগাজিন, অডিও-ভিডিও বিনোদনসহ নানা রকমের বিনোদনের ব্যবস্থা রয়েছে৷
লিনা আনাব
লিনা আনাব|থাম্ব লিনা আনাব হচ্ছেন জর্ডানের একজন ব্যবসায়ী, রাজনীতিবিদ এবং সাবেক পর্যটন ও পুরাতত্ত্ব মন্ত্রী।
তপন মাহমুদ
তপন মাহমুদ বাংলাদেশের একজন রবীন্দ্র সঙ্গীত শিল্পী  । তিনি বাংলাদেশের মুক্তিযুদ্ধ চলাকালে স্বাধীন বাংলা বেতার কেন্দ্রে গান পরিবেশনের মাধ্যমে ১৯৭১ সালে দেশের মুক্তিযুদ্ধে অবদান রাখেন ।
জন্ম ও সঙ্গীত জীবন
তপন মাহমুদ ১৯৫১ সালের ১২ নভেম্বর বরিশাল শহরে জন্মগ্রহণ করেন । বাবা শংকর ভট্টাচার্য্য এবং মাতা লীলা রাণী ভট্টাচার্য্য। ১৯৫৮ সালে দ্বিতীয় শ্রেণীতে বরিশালের ব্রজমোহন উচ্চ বিদ্যালয়ে পড়ার সময় রবীন্দ্রজয়ন্তী অনুষ্ঠানে প্রথম সঙ্গীত পরিবেশনের মাধ্যমে সঙ্গীত জীবন শুরু করেন । তিনি রবীন্দ্রসঙ্গীতের উপর বরিশালের প্রয়াত নারায়ণ চন্দ্র সাহা, ঢাকার প্রয়াত ফজলে নিজামী ও মুক্তিযুদ্ধকালে কলকাতার প্রয়াত অরবিন্দ বিশ্বাসের কাছে রবীন্দ্র সঙ্গীতের উপর শিক্ষাগ্রহণ করেন। ১৯৭১ সালে তিনি বাংলাদেশের স্বাধীনতা যুদ্ধের সময় জুলাই মাসের মাঝামাঝি স্বাধীন বাংলা বেতার কেন্দ্রে প্রথম রবীন্দ্র সঙ্গীত শিল্পী হিসেবে সঙ্গীত পরিবেশন করেন । এছাড়া সে সময় তিনি 'রণাঙ্গন ঘুরে এলাম’ নামক কথিকা রচনা করেন তিনি যা নিজেই রেডিওতে পাঠ করেন।
কর্মজীবন
তপন মাহমুদ বতর্মানে একটি ইনসিওরেন্স কোম্পানিতে হেড অব এইচআর এ্যান্ড ডেভেলপমেন্ট হিসেবে কর্মরত রয়েছেন। এর আগে ২০০২ সালে স্বেচ্ছা অবসরে যাওয়ার আগে বাংলাদেশ পানি উন্নয়ন বোর্ডে উপ-সচিব হিসেবে দায়িত্বরত ছিলেন। তপন মাহমুদ ১৯৭৯ সাল থেকে ২০০৮ সাল পর্যন্ত বুলবুল ললিতকলা একাডেমির ধানমন্ডি শাখায় রবীন্দ্রসঙ্গীত বিভাগের শিক্ষক এবং পরবর্তীতে অধ্যক্ষ, হিসেবে দায়িত্ব পালন করেছেন। এরপর ২০০৯ সাল থেকে শুরু করে ২০১২ পর্যন্ত বাংলাদেশ একাডেমি অব ফাইন আর্টসের(বাফা) অধ্যক্ষ হিসেবে দায়িত্ব পালন করেন। ১৯৮৮ সালে প্রতিষ্ঠিত বাংলাদেশের রবীন্দ্র সঙ্গীত শিল্পীদের সংগঠন বাংলাদেশ রবীন্দ্র সঙ্গীত শিল্পী সংস্থার প্রতিষ্ঠাতা সাধারণ সম্পাদকও ছিলেন তিনি। সেখানে বর্তমানে সভাপতির দায়িত্ব পালন করছেন ।
স্বীকৃতি
তপন মাহমুদ ২০১৬ সালে রবীন্দ্র সঙ্গীতে অবদান রাখার জন্য বাংলা একাডেমি প্রবর্তিত রবীন্দ্র পুরস্কার, এবি ব্যাংক-চ্যানেল আই আজীবন সম্মাননা এবং ২০১৮ সালে উদীচী নিউইয়র্ক প্রদত্ত সম্মাননা লাভ করেন   ।
জাক দেরিদা
জাক দেরিদা (Jacques Derrida, ; ১৫ জুলাই ১৯৩০ – ৯ অক্টোবর ২০০৪) বিংশ শতাব্দীর একজন ফরাসি দার্শনিক। বিশ শতকের দ্বিতীয়ার্ধে পৃথিবীর চিন্তাশীল মনিষীদের মধ্যে তিনি ছিলেন খ্যাতির শীর্ষে। তিনি ফ্রান্স শাসিত আলজেরিয়ায় জন্মগ্রহণ করেন। তার প্রবর্তিত তত্ত্ব অবিনির্মাণ বা ডিকন্সট্রাকশন নামে অভিহিত। তার চিন্তা ও বিশ্লেষণ উত্তরাধুনিক দর্শনের সাথে জড়িত এবং দার্শনিক অভিমুখ উত্তর কাঠামোবাদী (post-structuralist) কাজ হিসেবে পরিগণিত। দেরিদা তার বিভিন্ন বক্তৃতায় ও লেখায় কাঠামোবাদের (structuralism) নানা দুর্বলতা, অসঙ্গতি ও অপর্যাপ্ততা চিহ্নিত করেছেন।
জীবন
দেরিদা ১৯৩০ খ্রিষ্টাব্দের ১৫ই জুলাই তৎকালীন ফ্রান্স অধ্যুষিত আলজেরিয়ার আলজিয়ার্স নগরীর এল বিয়ার শহরতলিতে এক ইহুদি পরিবারে জন্মগ্রহণ করেন। তার শৈশব কেটেছিল মুসলিম-প্রধান আলজিরিয়ায়। সেখানে শৈশবেই সাম্প্রদায়িক ভেদাভেদের শিকার হতে হয়েছে স্কুলে ভর্তি করে তাকে সেখান থেকে বের করে দেওয়া হয় সাত শতাংশের বেশি ইহুদি ছাত্র নেয়া যাবে না এই সূত্র প্রয়োগ করে। অন্য দলে গিয়েও টিকতে পারেননি অসহনীয় জাতি-বিদ্বেষের জন্য।
কর্ম
তিনি রলাঁ বার্থ, জাক লাকাঁ, লুসিয়ঁ গোল্ডমান, জঁ-পল ভেরনা, ত্রিস্তান তোদোরব এবং জঁ ইপ্পোলিত - প্রমুখ নামজাদা বিদ্বান ও বুদ্ধিজীবীদের সমসাময়িক বা সান্নিধ্যধন্য। সামাজিক বিশ্লেষণের ক্ষেত্রে দেরিদা আর বিনির্মাণ (ডিকনস্ট্রাকশন) সমার্থক। দেরিদা মূলত কাজ করেছেন ভাষা নিয়ে। ‘মানববিদ্যার চিহ্ন ও ক্রীড়া’ শীর্ষক প্রবন্ধের মাধ্যমে জাক দেরিদা বিশ্বদরবারে স্বীকৃতি ব্যাপক লাভ করেন। ষাটের দশকে কাঠামোবাদের পরিবর্তিত রূপ উত্তর-কাঠামোবাদ যা তাত্ত্বিকদের কাছে অধিকতর গ্রহণযোগ্য। আর এতে দেরিদারই অবদান সর্বাধিক।
সরেকওম
সরেকওম খানদান সিলেট অঞ্চল এর বিখ্যাত পরিবার যারা শাহজালালের দরগাহের মোতায়াল্লি ও খাদিম। এই "সরেকওম" পদবি শুধু তাদের ব্যবহার করা হ​য়।
ইতিহাস
শাহ জালালের পাশে দরগাহের ভূতপূর্ব মোতওয়াল্লী আবু তুরাবের কবর। এখান থেকে পশ্চিমের প্রবেশ পথে বাহির হতে আরেকটি বেষ্টনীর পাশে দরগাহের আরো দুই জন মোতওয়াল্লী আবু নাসির ও আবু নসর পাশাপাশি অন্তিম শয্যায় শায়িত আছেন।
১৬ সেপ্টেম্বর ১৯৩৬ খ্রী: সালে, কয়েকজন বাঙ্গালী মুসলমান সাহিত্যিকরা একসাথে বৈঠক করলেন সরেকওম বাড়ীতে। এখানেই শুরু হলো "সিলেট কেন্দ্রীয় মুসলিম সাহিত্য সংসদ" (যা পরে হবে কেন্দ্রীয় মুসলিম সাহিত্য সংসদ), বাংলার প্রাচীনতম এক সাহিত্য সংসদ। মুহাম্মদ নুরুল হক, সৈয়দ মুজতবা আলী, দেওয়ান মোহাম্মদ আজরফ, দিলওয়ার খান এবং চৌধুরী গোলাম আকবর সহ এই প্রতিষ্ঠানের সাবেক সভাপতিদের মধ্যে সিলেট অঞ্চলের অনেক লেখক, সমালোচক এবং কবি রয়েছেন। যার প্রথম সম্পাদক ছিলো সরেকওম আবু জাফর আব্দুল্লাহ, একজন বিখ্যাত লেখক ও দরগাহ মোতায়াল্লি, আব্দুল্লাহের ওকফে এই প্রতিষ্টান বসে থাকতো অনেক বছর। এই যুগে আব্দুল্লাহ অনেক গ্রন্থসমূহ লিখলেন "আল-ইসলাহ" পত্রিকার জন্য। আব্দুল্লাহর সবচেয়ে খ্যাতনামা ছিলো "সপ্তক"। পাকিস্তান আন্দোলন এর সম​য় আব্দুল্লাহ ছিলেন গুরুত্বপূর্ণ এক কর্মী। ঐতিহাসিক লেখক নাসির উদ্দিন আহমদ চৌধুরীর খালাতো ভাই ছিলেন। ১৯৭১ খ্রী সালে, আব্দুল্লাহ একটি ঘ​ড়িসহ মিনার স্থাপন করলেন দরগাহে যার কাজ শেষ হলো বাংলাদেশের স্বাধীনতার কয়েক দিন পরে। মৌলভী সরেকওম উবায়দুল্লাহ একজন খ্যাতনামা কবি ছিলেন যিনি "রাখালিয়া বাঁশী" নামক কবিতা  লিখলেন। ১৯৪২ খ্রী: সালে তিনি সাহিত্যিক সংসদে সদস্য হন। তিনি কাজী নজরুল ইসলামকে দাওয়াত দিলেন যখন সে সিলেট অঞ্চল ঘুরতে এলো।
তথ্যসূত্র
Sareqaum
ইউসুফ কারযাভী
ইউসুফ আল কারাযাভী (৯ সেপ্টেম্বর ১৯২৬ — ২৬ সেপ্টেম্বর ২০২২) ছিলেন একজন মিশরীয় ইসলামি পণ্ডিত এবং ইন্টারন্যাশনাল ইউনিয়ন অফ মুসলিম স্কলারস-এর সাবেক চেয়ারম্যান। ইবনে তাইমিয়া, ইবনুল কাইয়্যিম, সৈয়দ রশিদ রিদা,   হাসান আল-বান্না, আবুল হাসান আলী হাসানী নদভী,  আবুল আলা মওদুদী, সাইয়্যিদ কুতুব এবং নাঈম সিদ্দিকী র মাধ্যমে প্রভাবিত হয়েছেন। আল জাজিরা টেলিভিশনে শরীয়াহ এবং জীবন নামক তার অনুষ্ঠান তাকে বিশ্বব্যাপী পরিচিত করে তোলে, যেটির আনুমানিক দর্শক ছিল ৪০-৬০ মিলিয়ন।   তিনি ইসলামঅনলাইন নামক একটি ওয়েবসাইটের জন্যও পরিচিত, যা তিনি ১৯৯৭ সালে খুঁজে পেতে সহায়তা করেছিলেন এবং তিনি এটির প্রধান ধর্মীয় পণ্ডিত হিসাবে কাজ করেন।
আল কারযাভী ১২০ এরও অধিক বই লিখেছেন, "দ্য ল'ফুল অ্যান্ড প্রহিবিটেড ইন ইসলাম" এবং ইসলাম: দ্য ফিউচার সিভিলাইজেশন এর মধ্যে অন্যতম। তিনি মিশর ভিত্তিক আন্তর্জাতিক সংগঠন মুসলিম ব্রাদারহুড এর পরামর্শক ছিলেন। তাকে ব্রাদারহুডের অন্যতম শীর্ষস্থানীয় নেতা মনে করা হতো। তিনি ইসলামি পন্ডিতদের আন্তর্জাতিক সংগঠন ইত্তেহাদুল আলামীলি উলামাইল মুসলিমীন এর সভাপতি ছিলেন।
জন্ম-পরিচয় ও জীবনী
আল কারযাভী ১৯২৬ সালে নীল নদের ব-দ্বীপ সাফত তুরাব গ্রামে ধর্মপ্রাণ মুসলিম কৃষকের এক দরিদ্র পরিবারে জন্মগ্রহণ করেন, যা বর্তমানে মিশরের ঘারবিয়া গভর্নরেটের অন্তর্গত। দুই বছর বয়সে তার পিতার মৃত্যুর পর এতিম হয়ে যান। পিতার মৃত্যুর পর, তিনি তার চাচার কাছে পালিত হন ও বেড়ে উঠেন। নয় বছর বয়সে তিনি পুরো কুরআন মুখস্থ করেন।
এরপর তিনি তান্তার ইনস্টিটিউট অফ রিলিজিয়াস স্টাডিজে যোগ দেন এবং সেখানে নয় বছর অধ্যয়নের পর স্নাতক ডিগ্রি অর্জন করেন। তানতায় থাকাকালীন, কারযাভী মুসলিম ব্রাদারহুডের প্রতিষ্ঠাতা হাসান আল বান্নার সাথে প্রথম দেখা করেন, যখন আল বান্না তার স্কুলে একটি বক্তৃতা দিচ্ছিলেন।
ইখওয়ানুল মুসলিমিনের সাথে সম্পৃক্ততার কারণে তাকে বেশ কয়েকবার কারাবরণ করতে হয়। ১৯৬১ সালে তিনি কাতারে প্রথম পাড়ি জমান। ১৯৭৩ সালে কাতার বিশ্ববিদ্যালয়ে ইসলামি স্টাডিজ বিভাগ প্রতিষ্ঠা করেন এবং বিভাগীয় প্রধান হিসেবে যোগ দেন।
ব্যক্তিগত জীবন
কারযাভী মিশরে জন্মগ্রহণ করেন, তবে তিনি কাতারে বাস করতেন। তার তিন পুত্র ও চার কন্যা রয়েছে, যাদের মধ্যে তিনজন ব্রিটিশ বিশ্ববিদ্যালয় থেকে ডক্টরেট ডিগ্রি অর্জন করেন। তার কন্যা ইলহাম ইউসুফ আল কারযাভী আন্তর্জাতিকভাবে স্বীকৃত একজন পারমাণবিক বিজ্ঞানী। তার পুত্র আব্দুল রহমান ইউসুফ আল কারযাভী মিশরের একজন কবি ও রাজনৈতিক কর্মী।
মৃত্যু
গত ২৬ সেপ্টেম্বর ২০২২ কাতারে ৯৬ বছর বয়সে ইন্তেকাল করেন।
ক্যালসিয়াম অক্সাইড
ক্যালসিয়াম অক্সাইড সাধারণত চুন বা কুইক লাইম নামে পরিচিত, বহুল ব্যবহৃত একটি রাসায়নিক যৌগ। কক্ষতাপমাত্রায় এটি সাদা, ক্ষারীয়, স্ফটিকাকার কঠিন পদার্থ। ক্যালসিয়াম অক্সাইড নির্মাণ সামগ্রী যেমন সিমেন্টের সাথে মিশ্রিত করলে কোনোরূপ বিক্রিয়া করে না এজন্য একে ফ্রি লাইম বলা হয়। ক্যালসিয়াম অক্সাইড তুলনামূলকভাবে সস্তা।
প্রস্তুতি
উৎপন্ন ক্যালসিয়াম অক্সাইড অস্থিতিশীল, বাতাসের CO2 সাথে বিক্রিয়া করে এক সময়ে এটা ক্যালসিয়াম কার্বনেট তৈরী করে। এজন্য উৎপন্ন চুনকে পানির সাথে মিশিয়ে রাখা হয়।
চীন বিশ্বের সর্বাধিক চুন উৎপাদনকারী দেশ। বাৎসরিক চুন উৎপাদনে যুক্তরাষ্ট্র দ্বিতীয়।
স্বাস্থ্য ঝুঁকি
চুন পানিতে খুব সহজে দ্রবীভূত হয়ে যায় বিধায় চামড়া বা চোখের সংস্পর্শে এলে অথবা এই পানি পান করলে জ্বালাপোড়ার সৃষ্টি হয়। এটার সেবনে কাশি, গলা চুলকানো, শ্বাস নিতে কষ্ট হওয়া ইত্যাদি সমস্যা দেখা দেয়। যদিও ক্যালসিয়াম অক্সাইডকে অগ্নি ঝুঁকি হিসেবে বিবেচনা করা হয় না কিন্তু পানির সাথে ক্যালসিয়াম অক্সাইডের বিক্রিয়ায় তাপ উৎপন্ন হয় যা কোন দাহ্য বস্তুতে আগুন ধরাতে সক্ষম।
জয়ন্ত চট্টোপাধ্যায়
জয়ন্ত চট্টোপাধ্যায় (জন্ম ২৮ জুলাই ১৯৪৬) একজন বাংলাদেশী অভিনেতা এবং আবৃত্তিকার। তিনি বাংলা চলচ্চিত্রে এবং টেলিভিশন নাটকে অভিনয় করেন। তিনি ২০২৩ সালে একুশে পদকপ্রাপ্ত হিসেবে ভূষিত হন।
জন্ম
জয়ন্ত চট্টোপাধ্যায় খুলনা বিভাগের সাতক্ষীরা জেলার শ্যামনগর উপজেলার ঈশ্বরীপুর গ্রামে জন্মগ্রহণ করেন। ছোটবেলা থেকেই তিনি বেড়ে উঠেছেন পারিবারিক পরিবেশে। তার পরিবারের সবাই সঙ্গীত নিয়ে সব সময় মেতে থাকতেন। জয়ন্ত চট্টোপাধ্যায় এর বাবা কালীকানন্দ চট্টোপাধ্যায় ভালো আবৃত্তিকার ছিলেন। তাদের বাড়িতে ছিল তাদের নিজস্ব থিয়েটারের দল। সেই থিয়েটার দল বছরে কয়েকটি যাত্রা এবং নাটক মঞ্চস্থ করতো এবং তাতে তাদের পরিবারের সবাই অভিনয় করতেন। অনেক ছোটবেলায় এরকমই এক 'পালা'য় বিবেকের সহচর বালক বা 'এক-আনি'র ভূমিকায় জয়ন্ত চট্টোপাধ্যায়ের প্রথম মঞ্চে ওঠা। এর পর একটু বড় হয়ে আবৃত্তি আর অভিনয়ের দিকে তার আগ্রহ আরো বেড়ে যায়। পাশাপাশি শিখেছেন গান আর তবলাবাদন।
কলেজ জীবনে তিনি বামপন্থী রাজনীতির সাথে জড়িয়ে পড়েন। সেই সাথে তিনি একটি সাংস্কৃতিক দলের সদস্য হয়ে বেশ কিছু নাটকে অভিনয় করেন। জয়ন্ত কলকাতা বিশ্ববিদ্যালয় থেকে ইংরেজি সাহিত্যে স্নাতক সম্পন্ন করেন।
দৈনিক আমার দেশ
দৈনিক আমার দেশ বাংলাদেশের একটি বেসরকারি দৈনিক পত্রিকা। বিশিষ্ট ব্যবসায়ী ও রাজনীতিবিদ মোসাদ্দেক আলী ফালু যৌথ অংশীদারত্বের মালিকানায় পত্রিকাটি প্রতিষ্ঠা করেন। ২০০৪ সাল থেকে পত্রিকাটির প্রকাশনা শুরু হয়। ২০১৩ সালের এপ্রিলে বন্ধ হওয়ার পূর্ব পর্যন্ত মাহমুদুর রহমান পত্রিকাটির সম্পাদক হিসেবে দ্বায়িত্ব পালন করছিলেন। কাগজে প্রকাশে বাধাপ্রাপ্ত হয়ে পত্রিকাটি অনলাইনে প্রকাশ চালু রাখলেও ২০১৬ সালের ৪ঠা আগস্ট অনলাইন সংস্করণটিও বন্ধ করে দেওয়া হয়। ২০২০ সালে মাহমুদুর রহমান লন্ডন থেকে ওয়েবসাইটটি পুনরায় চালু করেন।
বিবরণ
আমার দেশ স্থানীয় এবং আঞ্চলিক দৃষ্টিকোণ থেকে বাংলাদেশ সম্পর্কে সংবাদ সরবরাহ করে এবং আন্তর্জাতিক সংবাদকে অন্তর্ভুক্ত করে। আমার দেশকে বাংলাদেশের একটি জনপ্রিয় বিরোধী পত্রিকা হিসাবে বিবেচনা করা হতো এবং একটি সম্পাদকীয় অবস্থান গ্রহণ করে যা বাংলাদেশ জাতীয়তাবাদী দলের পক্ষে যায়।
বন্ধ ঘোষণা
আওয়ামী লীগ সরকার দু'বার পত্রিকাটি বন্ধ করে দিয়েছে এবং সম্পাদক মাহমুদুর রহমানের গ্রেপ্তারের সাথে মিলিয়ে দু'বারই এটির সেন্সরশিপ ঘটেছে। ২০১০ সালের ১ জুন, সম্পাদককে গ্রেপ্তার করা হয় এবং সরকার সংবাদপত্রটি ১০ দিনের জন্য বন্ধ করে দেয়। ১১ ই এপ্রিল ২০১৩-তে, বাংলাদেশের যুদ্ধাপরাধের বিচারের প্রধান বিচারপতি এবং আহমেদ জিয়াউদ্দিনের মধ্যে স্কাইপ কথোপকথন প্রকাশের জন্য তাকে আবার গ্রেপ্তার করা হয়েছিল, এবং পত্রিকার দমন-পীড়ন চলে। পত্রিকার সমালোচকরা বলছেন যে এটি বাংলাদেশের যুদ্ধাপরাধের আদালতের সুনামকে ক্ষতিগ্রস্ত করেছে এবং ধর্মীয় উত্তেজনা বৃদ্ধি করেছে যা দাঙ্গা এবং সহিংসতার কারণ হয়েছিল।
ইতিহাস
মোসাদ্দেক আলী ফালু, একজন বিএনপি রাজনীতিবিদ এবং এনটিভির ব্যবস্থাপনা পরিচালক এনায়েতুর রহমান বাপ্পি ২৩ সেপ্টেম্বর ২০০৪ এ আনুষ্ঠানিকভাবে আমার দেশ চালু করেছিলেন। ২০০৮সালে ফালু দুর্নীতির দায়ে কারাগারে থাকাকালীন এই পত্রিকাটি বিক্রি হয়েছিল। সাংবাদিক আমানউল্লাহ কবির বিক্রি হওয়ার আগ পর্যন্ত আমার দেশের সম্পাদক ছিলেন। ব্যবস্থাপনা পরিবর্তনের সময় আতাউস সামাদ ভারপ্রাপ্ত সম্পাদক ছিলেন। মাহমুদুর রহমান এবং আরও ২০ জন বিনিয়োগকারী মালিকানা নিয়েছিলেন এবং  অক্টোবর ২০০৮ সালে একটি নতুন পরিচালনা পর্ষদ গঠন করেন। রহমান আমার দেশ পাবলিকেশন লিমিটেডের চেয়ারম্যান হন  হাশমত আলী প্রকাশক হিসাবে তালিকাভুক্ত ছিল। ভারপ্রাপ্ত সম্পাদক হন রহমান।
২০১০ সালে মাহমুদুর রহমান তার গ্রেপ্তারের আগে আমার দেশকে বর্ণনা করেছিলেন: "আমার দেশ তৃতীয় বৃহত্তম জাতীয় দৈনিক এবং দ্বিতীয় বৃহত্তম ইন্টারনেট পাঠক রয়েছে।" ২০১৩ সালে, আমার দেশের প্রচার প্রচুর পরিমাণে দৈনিক ২ লাখ কপি প্রকাশ হতো। । আমার দেশের একটি পত্রিকা ১২ টাকায় বিক্রি হয়।
সম্পাদকীয় নীতি
আমার দেশের উদ্দেশ্য সম্পর্কে মালিক ও সম্পাদক মাহমুদুর রহমান বলেছেন, "আমাদের মূল লক্ষ্য দুর্নীতির বিরুদ্ধে লড়াই করা, আমাদের স্বাধীনতা রক্ষা করা এবং জাতীয় ও জনগণের স্বার্থকে সর্বোপরি সমুন্নত রাখা। ... মূলত এটি জনগণের সকল অধিকারকে সমুন্নত রাখতে এবং একটি স্বাধীন মিডিয়া আদর্শ এবং আদর্শিকভাবে দৃঢ় ভূমিকা পালনের জন্য সংগ্রাম করার জন্য একটি কাগজ এবং ভবিষ্যতেও এই সমস্ত ভূমিকা অব্যাহত থাকবে।" ২০১০ সালে, মাহমুদুর রহমান বর্ণিত আমার দেশ ' পদ্ধতির: "আমি আমার সাংবাদিকতায় দুর্নীতি ও মানবাধিকার লঙ্ঘনের বিষয়ে সরকারের ব্যর্থতাকে ব্যাপকভাবে প্রকাশ করেছি।" তিনি আরও বলেছিলেন, আমার দেশ ফ্যাসিবাদের বিরুদ্ধে।
আইনী বিরোধ
মানবাধিকার রক্ষাকারীদের জন্য পর্যবেক্ষণ ও অন্যান্য সংস্থাগুলি জানিয়েছে যে আওয়ামী লীগ সরকার মাহমুদুর রহমান এবং তার কাগজের বিরুদ্ধে "বিচারিক হয়রানি" চালিয়েছে। ২০১০ সালে, রিপোর্টার্স উইথ বর্ডারস বলেছিলেন যে আওয়ামী লীগ দল "বিরোধী এই সংবাদপত্রের সমালোচনা সহ্য করতে পারছে না।" ২০১৩ সালে, সাংবাদিকদের সুরক্ষা কমিটি আমার দেশের "সরকারী হয়রানি" সম্পর্কে উদ্বেগ প্রকাশ করে একটি বিবৃতি জারি করেছে।
আওয়ামী লীগ সরকার আমার দেশের লাইসেন্স বাতিল করে ২০১০ সালের ১ জুন। বাংলাদেশ পুলিশ তার সম্পাদক মাহমুদুর রহমানকে গ্রেপ্তার করেছে এবং পুলিশ বাহিনী ব্যবহার করে আমার দেশ বন্ধ করে দিয়েছে। পরে উচ্চ আদালত ১০ দিন পরে সরকারে দেয়ার সিদ্ধান্তকে পাল্টে রায় দেয় এবং আমার দেশকে প্রকাশনা চালিয়ে যাওয়ার অনুমতি দেওয়া হয়। পরে আপিল বিভাগ আবেদনটি অস্বীকার করেছেন।  তবে, সুপ্রিম কোর্ট রহমানকে ১০ মে আমার দেশ প্রবন্ধের জন্য অবমাননার অভিযোগে কারাদণ্ডদিয়েছে, শিরোনামে, "স্বাধীন বিচারের নামে প্রহসন", যার জন্য তিনি ৯ মাস, ১ দিন কারাভোগ করেছেন। এ প্রতিবেদনেরে প্রতিবেদক ওলিউল্লাহ নোমানকে এক মাসের জেল এবং অতিরিক্ত দশ হাজার টাকা বা অনাদায়ে ১ সপ্তাহের কারাদণ্ড দেওয়া হয়েছিল।  নোমান বলেছিলেন, "এই প্রতিবেদনে কী হয়েছে তা সম্পর্কে আমার ধারণা না থাকলেও আমাকে জেল হাজতে রাখা হয়েছিল।" প্রকাশক হাশমত আলীকে ১০ হাজার টাকা বা এক সপ্তাহের জেল জরিমানা করা হয়েছে।
অ্যামনেস্টি ইন্টারন্যাশনাল অনুসারে আমার দেশ, মাহমুদুর রহমান এবং কর্মীদের বিরুদ্ধে ৫০ টিরও বেশি মামলা করা হয়েছে। এর মধ্যে হ'ল:
নিরাপদ ও নিরাপত্তা সংক্রান্ত সমস্যা
২০০৫ সালে, ট্র্যাফিক-সংক্রান্ত দুর্ঘটনায় নিহত এক শিক্ষার্থীর প্রতিবাদে বিক্ষোভ প্রদর্শন করতে গিয়ে বাংলাদেশ পুলিশ ফটো সাংবাদিক সাংবাদিক নাঈম পারভেজ এবং অন্যান্য আউটলেট থেকে ৬ জন সাংবাদিককে আক্রমণ করে মারধর করে। রফিকুল ইসলাম নামে এক সাংবাদিক জাতীয়তাবাদী ছাত্রদলের শিক্ষার্থীদের দ্বারা রাজশাহীর দুর্গাপুর প্রেসক্লাবে হামলা করে। জাকারিয়া মাহমুদ এবং অন্যান্য সংবাদপত্রের ছয়জন সাংবাদিক এই চিঠিতে মৃত্যুর হুমকি পেয়েছিলেন যিনি বাগেরহাটের চিঠি পাঠিয়েছিলেন, যারা সংসদ সদস্য সম্পর্কে রিপোর্টিং পছন্দ করেন না। আমার দেশের সম্পাদক আতাউস সামাদও ডিসেম্বরে একটি মৃত্যুর হুমকি পেয়েছিলেন যা জামাতুল মুজাহিদিন বাংলাদেশ জারি করেছিল, যে ইসলামপন্থী সংগঠন ২০০৫ এর সেপ্টেম্বর থেকে ডিসেম্বর এর মধ্যে বাংলাদেশে ৫৫ সাংবাদিককে হুমকি দিয়েছে। এর মধ্যে আমার দেশের সাংবাদিকও ছিলো।
২০০৬ সালে দৈনিক আন্দোলন বাজার বাজারে বিএনপির হামলার বিষয়ে একদল সাংবাদিক আদালতের সাথে যোগাযোগের চেষ্টা করার সময় পুলিশ কর্তৃক আহত ৮ জনের মধ্যে আমার দেশে পত্রিকার একজন সাংবাদিকও ছিলেন। কুমিল্লায় আমার দেশের সাংবাদিক মিজানুর রহমান কাওসারকে পুলিশে সোপর্দ করার আগে এবং তার বাড়িটি লুণ্ঠন করার আগে সংসদ সদস্য তাকে মারধরের নির্দেশ দেন। আমার দেশের সাংবাদিক আনসার হোসেনের জীবনহানীর নিয়ে চেষ্টা করা হয়েছিল এমন একটি অপরাধের প্রতিবেদরেন কারণে যার উপরে তিনি কাজ করছেন, যখন ওলিউল্লাহ নোমানের জীবনকে হুমকির মুখে ফেলেছিল নেজাম ইসলাম পার্টির একজন রাজনীতিবিদ, যেটি একটি সংবাদপত্রে প্রকাশিত একটি সমালোচিত প্রতিবেদন লেখার জন্য।
২০০৭ সালে, ফালুর মালিকানাধীন বিল্ডিং হাউজিং এনটিভি, আরটিভি এবং আমার দেশ আগুন লাগে। ৫ ফেব্রুয়ারি ফালু গ্রেপ্তার হওয়অর এক মাসেরও কম সময়ে এ আগুনে ৩ জন মারা গিয়েছিল এবং প্রায় ১০০ জন আহত হয়েছিল।  সেনা সমর্থিত  তত্ত্বাবধায়ক সরকার ২০০৭ সালের আগস্টে কারফিউ জারি করে এবং আমার দেশ সাংবাদিক নেছার আহমেদসহ সাংবাদিকদের আটক করে।
২০১০ সালে, আওয়ামী লীগ সরকার পত্রিকাটি বন্ধ করার নির্দেশ দেওয়ার পরে মাহমুদুর রহমানকে হেফাজতে থাকাকালীন বাংলাদেশ পুলিশ নির্যাতন করেছিল। তিনি আদালতে তার অত্যাচারের বর্ণনা দিয়েছিলেন: "‘মাননীয় বিচারক, আমার জীবন বাঁচান। ক্যান্টনমেন্ট থানায় যে স্তরের নির্যাতনের অভিজ্ঞতা হয়েছে তার পরে আমার বেঁচে থাকার কথা নয়। আমি চোখের পাতা বন্ধ ছিলো তবে আমি পাঁচজনকে দেখেছিলাম তারা আমাকে বুক এবং পিঠে চাপ দেওয়ার পরে আমি অজ্ঞান হয়ে পড়েছিলাম। '" এর ফলে তার গ্রেপ্তারের ঘটনা ঘটে, যেখানে ২০০ জন পুলিশকে আমার দেশকে জোর করে বন্ধ করতে ব্যবহার করা হয়েছিল।